A fost convocat din nou în selecția pentru Cupa Mondială din 2011, fiind numit căpitan de antrenorul Romeo Gontineac. A fost ales de cotidianul britanic "The Telegraph" în „cea mai bună echipă a Cupei Mondiale”, cu comentariul: „liderul unui efort înaintașilor suficient de puternic pentru a speria Scoția”. În 2012 s-a retras din cariera de jucător și a devenit antrenorul pachetului de înaintare al „Stejarilor”.